**Hajdúbagos Község Önkormányzata Képviselő-testületének 8/2020. (III.12.) önkormányzati rendelete**

**Az első lakáshoz jutók helyi támogatásáról szóló 4/2016. (III. 10.) ÖR. módosításáról**

Hajdúbagos Község Önkormányzat Képviselő-testülete az Alaptörvény 32. cikk (2) bekezdésében foglalt eredeti jogalkotói hatáskörében, az Alaptörvény 32. cikk (1) bekezdésének a) pontjában meghatározott feladatkörében eljárva az alábbi rendeletet alkotja:

**1.§**

Az első lakáshoz jutók helyi támogatásáról szóló 4/2016. (III. 10.) rendelet (továbbiakban: rendelet) 2. §-a az alábbiak szerint módosul:

*„2. § (1)Hajdúbagos Község Önkormányzata egyszeri, vissza nem térítendő támogatást nyújt a fiatalok részére Hajdúbagos község közigazgatási területén belül 2019. november 1. napját követően*

*a) új lakás felépítéséhez,*

*b) új lakás megvásárlásához,*

*c) használt lakás megvásárlásához,*

*d) lakás bővítéséhez (szociális vagy lakóhelyiséggel történő bővítés).*

*(2) Vissza nem térítendő támogatás nyújtható továbbá a 2019. november 1. napja után vásárolt ingatlan felújításához is.”*

**2.§**

*„A rendelet 3. § (2) bekezdése az alábbiak szerint módosul:*

*3. § (2) A támogatás mértéke ingatlan vásárlása esetén az érintett ingatlan értékének 10 %-a, de legfeljebb 500.000 forint, lakás építése, bővítése vagy felújítása esetén a dokumentummal igazolt bekerülési költség (anyagköltség és munkadíj számla vagy vállalkozási szerződés) 10%-a, de legfeljebb 500.000 forint.”*

**3. §**

Ez a rendelet a kihirdetést követő napon lép hatályba. Rendelkezéseit a folyamatban lévő ügyekben is alkalmazni kell.

**Hajdúbagos, 2020. március 12.**

**Szabó Lukács Imre                                        Dr. Patakyné dr. Gáti Zsuzsa**

**polgármester                                                                     jegyző**

Záradék:

**A kihirdetés időpontja: 2020. március 12.**

**Dr. Patakyné dr. Gáti Zsuzsa**

**jegyző**